Kyseiset palvelut ovat törmänneet suurten uutismedioiden vastustukseen useissa Euroopan maissa, mm. Saksassa. Nyt Google on ilmoittanut sulkevansa Espanjassa toimivan Google Newsin lopullisesti. Syyksi Google kertoo Espanjan hallituksen tekemän lakimuutoksen, joka olisi vaatinut Googlea maksamaan tekijänoikeusmaksuja näyttäessään uutisotsikoita, niiden tiivistelmiä ja linkatessaan uutislähteisiin.Saksassa vastaava laki tuli voimaan viime vuonna, mutta Google kiersi sen siten, että vain ne mediat, jotka suostuivat luopumaan tekijänoikeusmaksuista, olivat mukana palvelussa. Osa uutistaloista lähtikin palvelusta, kieltäydyttyään Googlen ehdoista -- palatakseen hetkeä myöhemmin takaisin häntä koipien välissä, tajuttuaan kuinka paljon heidän liikenteensä oli romahtanut muutoksen vuoksi. Espanjassa voimaan tullut laki ei anna vastaavaa mahdollisuutta, eli uutistalot eivät voi edes neuvotella Googlen kanssa korvauksista luopumisesta ja tästä syystä Google siis poistuu Espanjan uutiskeräinten markkinoilta.Erikoiseksi koko kuvion tekee bisneslogiikka: Google ei näytä Google News -palvelussaan lainkaan mainoksia, eli yhtiö ei tienaa senttiäkään Google Newsin käytöstä, mutta siirtää silti miljoonia lukijoita suoraan uutismedioiden sivuille, jotka puolestaan tienaavat mainostuloina lisääntyneen lukijakunnan vuoksi.Myös muissa Euroopan maissa uutisten aggregointi eli otsikoiden koostaminen kokonaisuuksiksi ja niistä lähteisiin linkkaaminen on aiheuttanut kipuilua perinteisten uutistoimijoiden keskuudessa. Mm. Tanskassa Google News ei toimi lainkaan, johtuen vuoden 2002 päätöksestä , jossa paikallinen oikeusaste tuomitsi Google Newsiä etäisesti muistuttavan-palvelun laittomaksi. Myös Belgiassa Googlen ja suurten mediatalojen välit ovat olleet erittäin tulehtuneet , erittäin pitkään. Ranskassa Google joutui perustamaan kymmenien miljoonien eurojen suuruisen rahaston, jolla se korvaa perinteiselle medialle aiheuttamiaan tulojen menetyksiä.